CELEX: 62018CN0413
Language: fi
Date: 2018-06-21 00:00:00
Title: Asia C-413/18 P: Valitus, jonka H on tehnyt 21.6.2018 unionin yleisen tuomioistuimen (kuudes jaosto) asiassa T-271/10 RENV, H v. neuvosto, 11.4.2018 antamasta tuomiosta

24.9.2018   
            
            
               FI
            
            
               Euroopan unionin virallinen lehti
            
            
               C 341/4
            
         
      Valitus, jonka H on tehnyt 21.6.2018 unionin yleisen tuomioistuimen (kuudes jaosto) asiassa T-271/10 RENV, H v. neuvosto, 11.4.2018 antamasta tuomiosta
      (Asia C-413/18 P)
      (2018/C 341/05)
      Oikeudenkäyntikieli: englanti
      
         Asianosaiset
      
      
         Valittaja: H (edustaja: M. Velardo, avvocatessa)
      
         Muu osapuoli: Euroopan unionin neuvosto
      
         Vaatimukset
      
      Valittaja vaatii unionin tuomioistuinta
      
                  —
               
               
                  kumoamaan unionin yleisen tuomioistuimen asiassa T-271/10 RENV, H v. neuvosto, 11.4.2018 antaman tuomion siltä osin kuin siinä hylätään kanne, jolla valittaja vaati sen Euroopan unionin poliisioperaation johtajan 7.4.2010 allekirjoittaman päätöksen kumoamista, jolla valittaja siirrettiin ”Criminal Justice Adviser-Prosecutor” -toimeen Banja Lukan (Bosnia ja Hertsegovina) alueelliseen toimistoon, ja vaihtoehtoisesti kumoamaan Euroopan unionin poliisioperaatiosta (EUPM) Bosnia ja Hertsegovinassa 8.12.2009 tehdyn neuvoston päätöksen 2009/906/YUTP (1) 6 artiklassa tarkoitetun operaation johtajan 30.4.2010 allekirjoittaman päätöksen, sekä siltä osin kuin kyseisessä tuomiossa hylätään edellä mainittujen päätösten lainvastaisuudesta aiheutuneen vahingon korvaamista koskeva vaatimus;
               
            
                  —
               
               
                  antamaan asiassa ratkaisun ja tarvittaessa palauttamaan sen yleiseen tuomioistuimeen;
               
            
                  —
               
               
                  velvoittamaan ensimmäisessä oikeusasteessa käydyn menettelyn vastaajan korvaamaan asiassa C-455/14 P sekä nyt esillä olevassa asiassa aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      
                  —
               
               
                  Valittaja katsoo, että unionin yleisen tuomioistuimen työjärjestyksen 216 artiklaa ja perusoikeuskirjan 47 artiklaa on rikottu, koska valituksenalaisen tuomion antanut jaosto koostui osin samoista tuomareista kuin ne tuomarit, jotka antoivat Euroopan unionin tuomioistuimen kumoaman määräyksen.
               
            
                  —
               
               
                  Siltä osin kuin kyse on operaation johtajan toimivallasta tehdä päätöksiä, jotka koskevat henkilöstön siirtämistä ja lähtöjäsenvaltion asemaa lähetetyn henkilöstön siirtämisen yhteydessä, valittaja katsoo, että unionin tuomioistuimen perussäännön 61 artiklan II kohtaa on rikottu, koska asiaa ensimmäisessä oikeusasteessa käsitellyt tuomari ei noudattanut Euroopan unionin tuomioistuimeen palautetussa asiassa annettua ratkaisua.
               
            
                  —
               
               
                  Selvitysaineisto on otettu huomioon vääristyneellä tavalla.
               
            
                  —
               
               
                  Puolustautumisoikeuksia ja oikeutta yhdenvertaiseen kohteluun on rikottu, koska valittajaa ei kuultu tiettyjen neuvoston ensimmäisessä oikeusasteessa esittämien asiakirjojen ja kirjallisten huomautusten osalta.
               
            
                  —
               
               
                  Työjärjestyksen 134 artiklan 1 kohtaa on rikottu siltä osin kuin valittaja velvoitettiin siinä korvaamaan oikeudenkäyntikulut asiassa C-455/14 P, jossa valittajan vaatimukset hyväksyttiin.
               
            
         (1)  EUVL 2009, L 322, s. 22.